După reprimarea răscoalelor țărănimii din anul 1907, autoritățile din România au decis să acorde o mai mare importanță mișcării artistice. Premisele pentru care au hotărât un astfel de demers și-au avut izvorul în dorința de a controla și a tutela orice manifestare sau inițiativă în această direcție. Astfel, oficialitățile sperau să diminueze până la anihilare a nemulțumiților, prin înlăturarea influențelor de tip socialist care se făceau simțite din ce în ce mai mult în rândul artiștilor.